Suchinthana/ta-wikipedia huggingface dataset:
எய்ன் சக்ரி காதலர்

எய்ன் சக்ரி காதலர் என வழங்கும் சிற்றுரு,  இஸ்ரேல் நாட்டின் பெத்லகேமுக்கு அருகில் உள்ள எய்ன் சக்ரி குகைகளில் கண்டெடுக்கப்பட்ட சுண்ணக்கல் சிற்பங்களுள் ஒன்று. 11,000 ஆண்டுகள் பழமை வாய்ந்தத நூத்துபியப் பண்பாட்டுக் காலத்திய இச்சிற்பம், இருவர் பாலியல் உடலுறவு கொள்வதைக் காட்டும் மிகப்பழங்காலப் படைப்பு ஆகும்.

கண்டுபிடிப்பு
1933 ஆம் ஆண்டில், பெத்லகேமில் பிரெஞ்சு மதபோதகர்களுக்குக் கிடைத்த சில அரும்பொருட்களைப் பார்வையிட்டபோது பிரெஞ்சுத் தூதரும், முன்வரலாற்றாளருமான ரெனே நுவில் (René Neuville) என்பவர் இச் சிற்பத்தை அடையாளம் கண்டார். அபே பிரெயில் (Abbé Breuil) என்பவருடன் சிறிய அருங்காட்சியகம் ஒன்றுக்குச் சென்றிருந்தபோதே இது நிகழ்ந்தது. இது ஒரு முக்கியமான பொருள் என்பதை உடனடியாகவே கண்டுகொண்ட நுவில், அதை வாடி கரெய்ட்டூன் என்னும் இடத்தில் கண்டெடுத்த பெதுயினின் அறிமுகத்தைப் பெற்றுக்கொண்டார். எய்ன் சக்ரி குகைகளுக்குள் அமைந்திருந்த இவ்விடத்துக்கு நுவில் சென்று பார்த்தார். இக்குகைகளின் பெயரைத் தழுவியே இச் சிற்பத்துக்குப் பெயர் ஏற்பட்டது. இக் குகைகளில் நிகழ்த்தப்பட்ட அகழ்வாய்வுகள், இவ்விடம் பல ஆயிரம் ஆண்டுகளுக்கு முன்பே வாழிடமாக இருந்ததைக் காட்டின. அத்துடன், இங்கு கண்டெடுக்கப்பட்ட பொருட்கள் நத்தூபியப் பண்பாட்டுக்கு உரியவை என்றும் தெரியவந்தது. இக்குகைகள் வாழிடமாகப் பயன்பட்டதால், இங்கு காணப்பட்ட இச் சிற்பமும் வீட்டுப் பொருளாகப் பயன்பாட்டில் இருந்ததேயன்றி அடக்கப் பொருளாகப் பயன்படவில்லை எனக் கருதப்பட்டது.

தோற்ற அமைப்பு
இச் சிற்பம் ஒற்றைக் கல்சைட்டு உருள் சுண்ணக்கல்லில் செதுக்கப்பட்டது. கூரிய கல்லைக் கொண்டு இந்த உருள்கல்லின் பகுதிகள் எடுக்கப்பட்டு இரண்டு உருவங்கள் தெரியுமாறு செய்யப்பட்டு உள்ளது. இச்சிற்பத்தில் முகம் போன்ற விபரங்கள் இல்லாவிட்டாலும், இது திறமையாக உருவாக்கப்பட்ட ஒரு சிற்பம் எனக் கருதப்படுகிறது. பார்ப்பவர்களில் நோக்கைப் பொறுத்து இச்சிற்பம் வெவ்வேறு விதமாகத் தெரியக்கூடியது என மார்க் குயின் (Marc Quinn) என்னும் சிற்பக்கலைஞர் கூறியுள்ளார். இந்த வகையில், இதை இரு காதலராகவும், ஆண்குறியாகவும், மார்பகங்களாகவும், பெண்குறியாகவும் பார்கமுடியும் என்று இவர் கூறுகிறார். தொலைவுக் காட்சிகளையும், அண்மைக் காட்சிகளையும் கொண்ட தற்காலத்துப் பாலுணர்வுப் படங்களோடு இதை அவர் ஒப்பிடுகிறார். இதில் உள்ள உருவங்கள் ஒன்றை ஒன்று பார்த்தபடி இருக்கின்றன என்பது தெளிவாகத் தெரிகிறது. ஆனால், இவ்வுருவங்கள் ஆணா பெண்ணா என்பது ஒரு ஊகம் தான். எவ்வகையில் பார்த்தாலும் இது ஒரு பாலுணர்வு சார்ந்த சிற்பம் என்பது தெளிவு.

கொள்வனவு
1958 ஆம் ஆண்டில், என். வை. நூவிலின் சொத்துக்கள் ஏலத்தில் விற்கப்பட்டபோது, பிரித்தானிய அருங்காட்சியகம் இச்சிற்பத்தை விலைக்கு வாங்கியது.

குறிப்புகள்

இவற்றையும் பார்க்கவும்
 100 பொருட்களில் உலக வரலாறு

பிரித்தானிய அருங்காட்சியகத்தில் உள்ள பொருட்கள்
தொல்பொருட்கள்
இசுரேல்
மத்திய கிழக்கு
சுலாவெசி கடல்

சுலாவெசி கடல் (இந்தோனேசிய மொழி: லாவுத் சுலாவெசி) (en:Celebes Sea) மேற்கு பசிபிக் பெருங்கடலில், தெற்கில் சுலாவெசி, மேற்கில் இந்தோனேசியாவில்  உள்ள கலிமந்தான், கிழக்கில் சங்கிஹி தீவுச்  சங்கிலி, வடக்கில்  சுலு கடல், சுலு  தீவுக்கூட்டம், பிலிப்பீன் நாட்டைச் சேர்ந்த மிண்டனாவோ  ஆகிய பகுதிகளுக்கு இடைப்பட்ட கடல் பகுதியாகும். இந்தக் கடலின் அதிகபட்ச ஆழம் 20.300 அடி (6,200 மீ)  ஆகும்.  இதன்  பரப்பளவு  கிழக்கு மேற்காக 520 மைல் (837 கி.மீ.)  எனவும், வடக்கு தெற்ககாக  420 மைல் (675 கி.மீ.) எனவும்,  மொத்த மேற்பரப்பு   110,000 சதுர மைல்கள் (280,000 கிமீ 2) என்று கணக்கிடப்பட்டு உள்ளது. சுலாவெசி கடல் மக்கசார் நீரிணை வழியாக தென்மேற்கு பக்கத்தில் சாவகக் கடல் பகுதியில் இணைகிறது.

மேற்கோள்கள்

இந்தோனேசியா
அமைதிப் பெருங்கடலின் கடல்கள்
கடல்கள்
பால்கணேஷ்

பால் கணேஷ் (Bal Ganesh) 2007 ஆம் ஆண்டு பங்கஜ் சர்மா இயக்கிய வெளியான இந்தி மொழித் திரைப்படம். குழந்தை வினாயகரின் குறும்பை மையமாகக் கொண்டு தயாரிக்கப்பட்டது.

வெளி இணைப்புகள்
திரைப்படத் தளம்

2007 திரைப்படங்கள்
2007 இந்தித் திரைப்படங்கள்
இந்திய இந்தித் திரைப்படங்கள்
செய்மதித் தொலைக்காட்சி

செய்மதி தொலைக்காட்சி (Satellite television) என்று தகவல் தொடர்பு செயற்கைக்கோள் வழியே பரப்பப்படும் தொலைக்காட்சி நிகழ்ச்சிகள் குறிப்பிடப்படுகின்றன. பொதுவாக இந்த நிகழ்ச்சிகள் வெளிப்புறத்தில் உள்ளவோர்  பரவளைய வடிவ  வானலை வாங்கி (செயற்கைக்கோள் சட்டி) மூலம் பெறப்படுகிறது.  கம்பித்தடம் பதிக்க இயலாத தொலைவுகளையும் நிலப்பகுதிகளையும் செய்மதி தொலைக்காட்சி எட்டுகிறது. உள்ளூர் கம்பித்தட தொலைக்காட்சி சேவையாளர்கள் இவ்வாறு செய்மதிச் சட்டி மூலம் பெறப்படும் குறிகைகளை உள்வாங்கி பல்வேறு செய்மதிகளிலிருந்து பெறப்படும் பல்வேறு தொலைக்காட்சி அலைவரிசைகளைத் தொகுத்து கம்பிவடம் மூலம் பரப்புகின்றனர்.

நேரடியான விண்ணின்று வீடு சேவையாளர்கள் பல்வேறு தொலைக்காட்சி அலைவரிசைகளை இவ்வாறுத் தொகுத்து மீண்டும் மற்றொரு செய்மதி மூலம் அனுப்புகின்றனர். வீடுகளில் உள்ள தொலைக்காட்சி அணுக்கப் பெட்டி மூலம் குறியீடுகள் நீக்கப்பட்டு காட்டப்படுகின்றது. தனியர் கணினிகளில் பெறுவதற்கேற்ப செய்மதி தொலைக்காட்சி இசைவிகள் ஓர் மின்அட்டை அல்லது யூஎஸ்பி  சேமிப்பகத்தில் கிடைக்கின்றன.

பொதுமக்களுக்கான விண்ணின்று வீடு தொலைக்காட்சி இரு வடிவங்களில் வழங்கப்படுகின்றன:அலைமருவி மற்றும் எண்மருவி. அண்மைக் காலத்தில் அலைமருவித் தொலைக்காட்சி பரப்புகை குறைந்து எண்மருவி தொலைக்காட்சி வலுப்பெற்று வருகிறது.

வெளி இணைப்புகள்

வரலாறு
 Steve Birkill's History of C-Band and Early Satellite TV
 Mark Long's Russian Statsionar Satellite Systems 

அலைவரிசைகளும் செய்மதி  தொகுதிகளும்
 Lyngemark Satellite Charts
 Worldwide satellite locations
 Upcoming Satellites 
SES fleet information and map * Arabsat
SES guide to receiving Astra satellites
SES guide to channels broadcasting on Astra satellites
 Linowsat PID-Lists and Videobitrate Charts 
 Satellite and Digital Broadcasting 

தடங்காண் அமைப்பும்  பயனுடைமைகளும் 
 Online Satellite Calculations
 Online Satellite Finder Based on Google Maps
 Satellite XML Generator

பொதுவானவை
 Satellite-TV/TVRO/ C-Band FAQ List
 General frequency allocation information, mainly for U.S.

மேற்கோள்கள்

தொலைக்காட்சி பரப்புகை
தொலைக்காட்சி வரலாறு
தொலைக்காட்சி சொல்லியல்
ஆ. சந்திரசேகரன்

ஆ. சந்திரசேகரன் (A chandrashekhar) என்பவர் இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளர் ஆவார். சென்னை டாக்டர் அம்பேத்கார் அரசு சட்டக் கல்லூரியில் 25 ஆண்டுகளாகப் பேராசிரியராகப் பணியாற்றியுள்ளார். கல்லூரியின் துணை முதல்வர், முதல்வர் பொறுப்புகளையும் வகித்திருக்கிறார். தமிழக நிலச் சட்டங்கள், ஓர் இந்துப் பெண்ணின் சட்ட உரிமைகள் உட்பட ஏழு தமிழ் நூல்களையும் ஆங்கில நூல்களையும் எழுதியிருக்கிறார். இவர் எழுதிய "அறிவுசார் சொத்துரிமைச் சட்டம்" எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டுக்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது. தொடர்ந்து தமிழிலும் ஆங்கிலத்திலும் சட்ட நூல்களை எழுதிவருகிறார். சென்னை பெசன்ட் நகரில் வசித்து வருகிறார். நாடெங்கும் பயணம் செய்து கோயில் கட்டிடக் கலையின் நுட்பங்கள், பறவைகள், வண்ணத்துப்பூச்சிகள் என இவர் எடுத்த பல இயற்கை சார்ந்த புகைப்படங்களும் பரிசுகளை வென்றுள்ளன.

மேற்கோள்கள்

சென்னை எழுத்தாளர்கள்
தமிழ்நாடு அரசு விருது பெற்ற எழுத்தாளர்கள்
தமிழக எழுத்தாளர்கள்
கருப்பூர் மு. அண்ணாமலை

கருப்பூர் மு. அண்ணாமலை (பிறப்பு: செப்டம்பர் 18, 1948) என்பவர் ஒரு தமிழக எழுத்தாளர்.  தஞ்சை மாவட்டம், பட்டுக்கோட்டை வட்டம், கருப்பூரில் பிறந்த இவர் திருவையாறு அரசர் கல்லூரியில் பயின்று புலவர் பட்டம் பெற்றார். 33 ஆண்டுகள் தமிழாசிரியராகப் பணியாற்றி ஓய்வு பெற்றிருக்கும் இவர் “பொன்னி” எனும் புனைப்பெயரில் எழுபதுக்கும் மேற்பட்ட நூல்களை எழுதியிருக்கிறார். தமிழ்நாட்டிலுள்ள நூலகங்கள் மட்டுமின்றி சிங்கப்பூர் போன்ற வெளிநாட்டு நூலகங்களிலும் இவரது நூல்கள் இடம் பெற்றுள்ளன. இவர் எழுதிய "தமிழ்நாட்டில் கல்வி அன்றும் இன்றும்" எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டுக்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.

எழுதிய  நூல்கள்
தீர்க்கப்படாத நியாயன்கள்
குருதிச்சோறு
நேதாஜி சுபாஷ் சந்திரபோஸ்
சங்க கால வள்ளல் கதைகள்

ஆதாரம்

மேற்கோள்கள்

தமிழக எழுத்தாளர்கள்
தமிழ்நாடு அரசு விருது பெற்ற எழுத்தாளர்கள்
1948 பிறப்புகள்
தஞ்சாவூர் மாவட்ட நபர்கள்
ஊர் பெயரால் அறியப்படும் மக்கள்
தெம்மாங்கு

தெம்மாங்கு என்பது நாட்டுப்புறப் பாடல் இசை வகைகளுள் ஒன்றாகும். தேனின் இனிமையைப் போன்று பாடல் இனிமையாக இருப்பதனால் "தேன் பாங்கு என்பதே தெம்மாங்கு என மாறி வருகிறது" என்பர். தென் பாங்கு எனப் பொருள் கொண்டு தென்னகத்தின் பாங்கான பாடல் என்று கூறுவதும் உண்டு. சென்னைப் பல்கலைக்கழகப் பேரகராதி  தெம்பாங்கு, தெம்மாங்கு என இரு சொல்லாட்சிகளையும் குறிப்பிட்டு “தென்னகத்தில் நாட்டுப்புறத்தார் பாடும் இசைப் பாட்டு வகை” எனக் குறிப்பிடுகிறது. நா. கதிரைவேற்பிள்ளையின் தமிழகராதி தெம்மாங்கு என்பதற்கு "ஒரு வகைச் சந்தம்" எனப் பொருள் தருகிறது.

நாட்டுப்புறங்களில் தனி வழியே நடக்கும் போது, வண்டி ஓட்டும்போது, வயல் வெளிப்பணிகளின் போது என எந்தச் சூழ்நிலையிலும் தெம்மாங்குப் பாடல் எழலாம். ஒருவரே பாடும் மரபும், ஒருவர் கேள்விக்கு மற்றவர் பதில் கூறும் போட்டி மரபும், ஒருவர் பாட ஏனையோர் அதனையே ஒருமித்துப் பாடும் குழுமரபும் எனப் பல்வேறு மரபுகள் இதில் உள்ளன.

மேற்கோள்களும் குறிப்புகளும்

வெளி இணைப்புகள் 
நாட்டுப்புறப் பாடல்

நாட்டார் இசை
சிவப்பு சூரியன்

சிவப்பு சூரியன் 1983 ஆம் ஆண்டு வெளிவந்த தமிழ்த் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தில் ரஜினிகாந்த், சரிதா, டெல்லி கணேஷ் மற்றும் பலர் நடித்திருந்தனர்.

பாடல்கள் 
இத்திரைப்படத்திற்கு எம். எஸ். விஸ்வநாதன் இசையமைத்தார். அனைத்துப் பாடல்களையும் கவிஞர் வாலி இயற்றினார். இப்படத்தில் இடம்பெற்ற "அடி முந்தானை பந்தாட" பாடல் கௌரிமனோகரி இராகத்தில் அமைக்கப்பட்டது.

மேற்கோள்கள்

வெளி இணைப்புகள் 
 http://www.cinesouth.com/cgi-bin/filmography/newfilmdb.cgi?name=sivappu%20suriyan

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரசினிகாந்து நடித்துள்ள திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
மனோரமா நடித்த திரைப்படங்கள்
ராதாரவி நடித்த திரைப்படங்கள்
ராதா நடித்த திரைப்படங்கள்
டெல்லி கணேஷ் நடித்த திரைப்படங்கள்
முக்தா சீனிவாசன் இயக்கிய தமிழ்த் திரைப்படங்கள்
சூரப்புலி (1983 திரைப்படம்)

சூரப்புலி 1983 ஆம் ஆண்டு வெளிவந்த தமிழ்த் திரைப்படமாகும். வெங்கட் இயக்கத்தில் வெளிவந்த இத்திரைப்படத்தில் பிரபு, விஜி, டெல்லி கணேஷ் மற்றும் பலர் நடித்திருந்தனர்.

நடிகர்கள் 
 பிரபு 
 விஜி
 ஒய். ஜி. மகேந்திரன் 
 வனிதா
 ராதாரவி 
 திலிப்
 கல்லாப்பெட்டி சிங்காரம் 
 சங்கிலி முருகன் 
 டெல்லி கணேஷ் 
 லூசு மோகன் 
 ஒரு விரல் கிருஷ்ணா ராவ் 
 எஸ். ராமாராவ்
 டைப்பிஸ்ட் கோபு 
 குமரிமுத்து 
 எஸ். என். பார்வதி

பாடல்கள்  
இப்படத்தின் பாடல்களை கங்கை அமரன் எழுதி இசையமைத்தார்.

மேற்கோள்கள்

வெளி இணைப்புகள் 
 http://www.cinesouth.com/cgi-bin/filmography/newfilmdb.cgi?name=surappuli

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
கங்கை அமரன் இசையமைத்த திரைப்படங்கள்
பிரபு நடித்த திரைப்படங்கள்
டெல்லி கணேஷ் நடித்த திரைப்படங்கள்
ராதாரவி நடித்த திரைப்படங்கள்
குமரிமுத்து நடித்த திரைப்படங்கள்
நாலு பேருக்கு நன்றி

நாலு பேருக்கு நன்றி 1983 ஆம் ஆண்டு வெளிவந்த தமிழ்த் திரைப்படமாகும்.  எம். ஆர். ராஜாமணி இயக்கத்தில் வெளிவந்த இத்திரைப்படத்தில் மோகன், பூர்ணிமா ஜெயராம்,  டெல்லி கணேஷ் மற்றும் பலரும் நடித்திருந்தனர்.

மேற்கோள்கள்

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=naalu%20perukku%20nandri

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
மோகன் நடித்த தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
தேன்கூடு (1984 திரைப்படம்)

தேன்கூடு  1984 ஆம் ஆண்டு வெளிவந்த தமிழ்த் திரைப்படமாகும். சத்யநாராயணன் இயக்கத்தில் வெளிவந்த இத்திரைப்படத்தில் சுரேஷ், விஜி,  டெல்லி கணேஷ் மற்றும் பலர் நடித்திருந்தனர்.

வெளி இணைப்புகள்
http://www.cinesouth.com/cgi-bin/filmography/newfilmdb.cgi?name=thenkoodu

1984 தமிழ்த் திரைப்படங்கள்
இந்தியத் தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
கே. ஆர். விஜயா நடித்த திரைப்படங்கள்
நாகேஷ் நடித்த திரைப்படங்கள்
ராதாரவி நடித்த திரைப்படங்கள்
ஸ்ரீ ராகவேந்திரா (1985 திரைப்படம்)

ஸ்ரீ ராகவேந்திரா  1985 ஆம் ஆண்டு வெளிவந்த தமிழ்த் திரைப்படமாகும்.  எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், லட்சுமி, டெல்லி கணேஷ் மற்றும் பலர் நடித்திருந்தனர்.

கதை
இந்த படம் ஸ்ரீ ராகவேந்திராவின் வாழ்க்கை, பிறப்பு முதல் அவரது மகாசமதி வரை.

நடிகர்கள்

வெளி இணைப்புகள்
http://entertainment.oneindia.in/tamil/movies/sri-raghavendra/cast-crew.html

மேற்கோள்கள்

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரசினிகாந்து நடித்துள்ள திரைப்படங்கள்
இளையராஜா இசையமைத்த திரைப்படங்கள்
எஸ். பி. முத்துராமன் இயக்கிய திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
கே. ஆர். விஜயா நடித்த திரைப்படங்கள்
டெல்லி கணேஷ் நடித்த திரைப்படங்கள்
பூர்ணம் விஸ்வநாதன் நடித்த திரைப்படங்கள்
பாடும் வானம்பாடி

பாடும் வானம்பாடி  (Paadum Vaanampadi) 1985 ஆம் ஆண்டு வெளிவந்த தமிழ்த் திரைப்படமாகும்.  எம். ஜெயகுமார் இயக்கத்தில் வெளிவந்த இத்திரைப்படத்தில் ராஜீவ், ஜீவிதா, நாகேஷ்,  டெல்லி கணேஷ் மற்றும் பலர் நடித்திருந்தனர். இந்தத் திரைப்படம் இந்தியில் வெளியாகிய டிஸ்கோ டான்சர் எனும் திரைப்படத்தின் மறுவாக்கமாகத் தமிழில் எடுத்து வெளியிடப்பட்டது என்பதும் குறிப்பிடப்பட்டது.

நடிகர்கள் 
 ஆனந்த் பாபு - ஆனந்த்
 ஜீவிதா - ராதா
 ராஜீவ் - ராஜா 
 நித்யா - விஜி
 செந்தாமரை - தர்மலிங்கம்
 நிழல்கள் ரவி - ஷியாம்
 மணிமாலா - ராஜா, ஆனந்த் மற்றும் விஜியின் அம்மா
 ஜனகராஜ் - மணி அல்லது மிஸ்டர் பெல் வேடம்
 வெண்ணிற ஆடை மூர்த்தி - சகுனி
 நாகேஷ் - முத்து (விருந்தினர் வேடம்)
 டெல்லி கணேஷ் - ராஜா, ஆனந்த் மற்றும் விஜியின் தந்தை  (விருந்தினர் வேடம்)

பாடல்கள் 
கவிஞர்கள் வாலி, முத்துலிங்கம், வைரமுத்து, நா. காமராசன் ஆகியோர் இயற்றிய பாடல்களுக்கு சங்கர் கணேசும், பப்பி லஹரியும் இசையமைத்தனர்.

வெளி இணைப்புகள் 
 http://www.cinesouth.com/cgi-bin/filmography/newfilmdb.cgi?name=paadum%20vananbadi 

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
நாகேஷ் நடித்த திரைப்படங்கள்
டெல்லி கணேஷ் நடித்த திரைப்படங்கள்
ஜனகராஜ் நடித்த திரைப்படங்கள்
செந்தாமரை நடித்த திரைப்படங்கள்
நிழல்கள் ரவி நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
திருத்தக்க தேவர்

திருத்தக்க தேவர் ஒன்பதாம் நூற்றாண்டில் வாழ்ந்த சமணப் புலவர். ஐம்பெருங் காப்பியங்களில் ஒன்றான சீவக சிந்தாமணி என்னும் நூலை இயற்றியவர். இவர் நரிவிருத்தம் என்னும் நூலையும் எழுதியுள்ளார். இவரின் சீவக சிந்தாமணி என்னும் நூல் சீவகனின் வாழ்க்கை வரலாற்றைக் கூறுகிறது

முத்தமிழ்க் காப்பியமாகத் திகழும் சிலப்பதிகாரம் தமிழில் கிடைத்துள்ள காப்பியங்களில் காலத்தால் முந்தியது. அதனோடு இணைந்த இரட்டைக் காப்பியமாகத் திகழும் மணிமேகலை பழமையான ஆசிரியப்பா யாப்புடையதாய்க் கால வரிசையில் அதனையொத்தது. கி.பி. ஏழாம் நூற்றாண்டில் தோன்றிய பெருங்கதைக்குப் பின்னர் முழுதும் ஆசிரியப்பாவால் காப்பியம் எழுதும் மரபு மறைந்துபோயிற்று. அடுத்துத் தோன்றியது விருத்தப்பா காப்பிய மரபு. தமிழ் இலக்கிய வரலாற்றில் கி.பி. ஒன்பதாம் நூற்றாண்டில் தோன்றிய கம்பராமாயணம் நூலுக்கு முன்னர் வளர்ச்சி பெறாத விருத்தங்களாலான காப்பியப் பாங்கைத் தோற்றுவித்தவராகத் திருத்தக்க தேவர் அறியப்படுகிறார்.

சான்றுகள்

தமிழ்ப் புலவர்கள்
நூலாசிரியர்கள்
கெட்டிமேளம் (1985 திரைப்படம்)

கெட்டிமேளம்  1985 ஆம் ஆண்டு வெளிவந்த தமிழ்த் திரைப்படமாகும்.   விசு இயக்கத்தில் வெளிவந்த இத்திரைப்படத்தில்  விசு, சுலக்சனா, டெல்லி கணேஷ் மற்றும் பலர் நடித்திருந்தனர்.

மேற்கோள்கள்

வெளி இணைப்புகள்

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
விசு இயக்கிய தமிழ்த் திரைப்படங்கள்
இளையராஜா இசையமைத்த திரைப்படங்கள்
மனோரமா நடித்த திரைப்படங்கள்
ராதாரவி நடித்த திரைப்படங்கள்
டெல்லி கணேஷ் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
கல்யாண அகதிகள்

கல்யாண அகதிகள் 1985 ஆம் ஆண்டு வெளிவந்த தமிழ்த் திரைப்படமாகும். கே. பாலசந்தர் இயக்கத்தில் வெளிவந்த இத்திரைப்படத்தில்  பெங்களூர் அசோக், சீமா, டெல்லி கணேஷ் மற்றும் பலர் நடித்திருந்தனர்.

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=kalyana%20agathigal 

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. பாலசந்தர் இயக்கிய தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
சார்லி நடித்த திரைப்படங்கள்
சரிதா நடித்த திரைப்படங்கள்
நாசர் நடித்த தமிழ்த் திரைப்படங்கள்
வி. எஸ். நரசிம்மன் இசையமைத்த திரைப்படங்கள்
பூர்ணம் விஸ்வநாதன் நடித்த திரைப்படங்கள்
பக்மின்ஸ்டர்ஃபுலரின்

பக்மின்ஸ்டர்ஃபுலரின் என்பது C60ஐ வாய்ப்பாடாகக் கொண்ட ஒரு புலரின் சேர்மம் ஆகும். இதன் மூலக்கூறு ஒரு காற்பந்தைப் போன்ற கூண்டாகத் தோற்றமளிக்கும். இம்மூலக்கூறில் இருபது அறுகோணிகளும் பன்னிரண்டு ஐங்கோணிகளும் இருக்கும். இவற்றின் மூலைகளில் ஒவ்வொரு கார்பன் அணு காணப்படும். இதனை ஹரோல்ட் குரோடோ, ஜேம்ஸ்.ஆர்.ஹீத், சீன் ஓ பிரையன், ரொபர்ட் கேர்ல் மற்றும் ரிச்சர்ட் ஸ்மல்லி ஆகியோர் 1985 ஆம் ஆண்டு ரைஸ் பல்கலைக்கழகத்தில் உருவாக்கினர். இதற்காக குரோடோ, கேர்ல் மற்றும் ஸ்மல்லி ஆகியோருக்கு 1996ஆம் ஆண்டு வேதியியலுக்கான நோபல் பரிசு கிடைத்தது. இதுவே இயற்கையில் அதிகமாகக் காணப்படும் புலரீன் மூலக்கூறாகும். ஏனெனில் இதனை அடுப்புக் கரியில் அவதானிக்க முடியும். இதன் கண்டறிதலானது வேதியியலில் புலரின் பற்றிய ஆய்வுகளுக்கு வித்திட்டது.

பெயரீடு 
இதன் பெயரானது கண்டுபிடிப்பாளரும் எதிர்காலத்தைப் பற்றி விவரிப்பவருமான பக்மின்ஸ்டர் புலருக்கு கௌரவம் அளிக்கும் முகமாக இடப்பட்டுள்ளது.

உருவாக்கல் 
1990ஆம் ஆண்டு W.கிராட்ச்மர் மற்றும் D. R. ஹஃப்மான் ஆகியோர் பெருமளவில் பக்மின்ஸ்டர்ஃபுலரினை உருவாக்கும் முறையைக் கண்டுபிடித்தனர்; இதனால் கிலோகிராம் அளவுகளிலும் இதனை உருவாக்க முடிந்தது. ஹீலிய வாயுச் சுற்றுச்சூழலில் தூய காரீய மின்முனைகள் மூலம் பெறப்படும் கரியிலிருந்து இம்முறை மூலம் பக்மின்ஸ்டர்ஃபுலரின் உருவாக்கப்பட்டது. இவ்வாறு பெறப்படும் கரியை கரிம சேர்வையில் கலக்கும் போது 75% C60 ஐப் பெற முடியும்.

பயன்பாடு 

பக்மின்ஸ்டர்ஃபுலரின் மூலக்கூற்றுடன் அதிகளவான ஐதரசன் மூலக்கூறுகளை இணைக்க முடியும். இதனால் ஐதரசன் எரிபொருளில் இதனைப் பயன்படுத்தக் கூடிய சாத்தியக் கூறு உள்ளது.
இது  HIV எனப்படும் எயிட்ஸ் நோயை உண்டாக்கும் தீ நுண்மத்தின் ஒரு நொதியமான HIV-1 புரோடீஸின் தொழிற்பாட்டைத் தடுக்கக் கூடியது. இதனால் இது மருத்துவத்திலும் பயன்படுத்தப்படுகின்றது.

மேற்கோள்கள் 

மீக்கடினப் பொருட்கள்
கரிமத்தின் புறவேற்றுரு வடிவங்கள்
புலரின்

புலரின் (fullerene) எனப்படுவது மத்தியில் வெற்றிடம் இருக்கும் வகையில் முழுமையாக கார்பனால் ஆன மூலக்கூறுகளாகும். புலரீன்கள் சமீப காலத்தில் கண்டறியப்பட்ட காா்பனின் புறவேற்றுமை வடிவங்களில் ஒன்று ஆகும். இவை கோள வடிவிலோ குழாய் வடிவிலோ காணப்படலாம்.

கோள வடிவான  புலரின்கள் பக்கி பால்கள் எனவும் அழைக்கப்படும் ஏனெனில் அவை காற்பந்தைப் போன்று தோற்றமளிக்கும். குழாய் வடிவானவை கார்பன் நனோ குழாய்கள் எனவும் பக்கி குழாய்கள் எனவும் அழைக்கப்படும்.  புலரின்கள் காரீயத்தை கட்டமைப்பில் ஒத்தவையாகக் காணப்படும். முதலாவது  புலரீன் மூலக்கூறுகள் பக்மின்ஸ்டர்ஃபுலரின் ஆகும்.

வரலாறு 
அமெரிக்க டெக்சாஸ் மாநிலத்தில் உள்ள ரைஸ் பல்கலைக்கழகத்தில் பணியாற்றும் ரிச்சா்ட் ஸ்மாலி மற்றும் ராபா்ட் கர்ல் ஆகியோா் 1985 ஆம் ஆண்டு காா்பனின் இந்த புதிய புறவேற்றுமை இயைபைக் கண்டறிந்தனா். இவா்களோடு சஸக்ஸ் பல்கைலக்கழகத்தில் பணியாற்றிய 'ஹாரி குரோடோ' என்பவரும் இப்பணியில் உடனிருந்தாா். 60 காா்பன் அணுக்களையும், 32 பக்கங்களையும் (20 அறுகோண அமைப்புகள், 12 ஐங்கோண அமைப்புகள்) கொண்ட இதனை 'பக்கிபால்' என்று பெயாிட்டனா். பிறகு இதுவே 'பக் மினிஸ்டா் புல்லரீன்' என்று அழைக்கப்பட்டது. அமெரிக்க கட்டுமான வல்லுநா் ஆா். பக் மினிஸ்டா் புல்லா் என்பவரால் கோள வடிவ கட்டிட அமைப்பினை இப்புறவேற்றுமை இயைபு பெற்றிருப்பதால் இந்தப் பெயா் வைக்கப்பட்டது." இவ்விதமாக கோள வடிவில் அமைந்த காா்பன் மூலக்கூறுகளின் தொகுதி புல்லரீன்கள் என அழைக்கப்படுகிறது. இத்தகைய மூலக்கூறுகள் அதி தீவிரமான கடத்தும் பண்பைப் பெற்றிருக்கின்றன.

மேற்கோள்கள் 

நானோதொழினுட்பம்
கரிமம்
மு. சிவலிங்கம் (எழுத்தாளர்)

மு. சிவலிங்கம் என்பவர் ஒரு தமிழக எழுத்தாளர். இவர் இந்திய நாட்டின் குடியரசுத்தலைவராக இருந்த ஆ. ப. ஜெ. அப்துல் கலாம் எழுதிய “Ignited Minds" எனும் ஆங்கில நூலினைத் தமிழாக்கம் செய்து எழுதியுள்ளார். இவர் எழுதிய "எழுச்சி தீபங்கள்" எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டுக்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றிருக்கிறது. எழுத்தாளர், மொழிபெயர்ப்பாளர்,ஊடகவியலாளர், ஊக்குவிப்பு பேச்சாளர் மற்றும் ஆசிரியர் பயிற்றுநரான மு. சிவலிங்கம் சென்னையில் குடும்பத்தனருடன் வசித்து வருகிறார்.

மேற்கோள்கள்

 தமிழக எழுத்தாளர்கள்
 தமிழ்நாடு அரசு விருது பெற்ற எழுத்தாளர்கள்
ஆங்கிலம்-தமிழ் மொழிபெயர்ப்பாளர்கள்
பஞ்சு மிட்டாய்

பஞ்சு மிட்டாய் என்பது சர்க்கரையால் நூற்கப்படும் ஒருவகை இனிப்பு ஆகும். இதன் பெரும் பகுதி காற்றாக இருப்பதால், சிறிதளவு சர்க்கரையினைக் கொண்டு பெரிய உருவம் கொண்ட பஞ்சு மிட்டாயை நூற்கலாம். சராசரியாக ஒரு பஞ்சு மிட்டாய் ஒரு அவுன்சு/30 கிராம் இருக்கும். இது குச்சியிலோ அல்லது நெகிழி பைகளிலோ விற்கப்படலாம். இது வட்டரங்குகளிலும், திருவிழாக்கூட்டங்களிலும் அதிகமாக விற்கப்படுகின்றது. செம்புற்றுப்பழம், புளுபெர்ரி, எலுமிச்சை, திராட்சை, ஆரஞ்சு, தர்பூசணி, அன்னாசி, மா, மற்றும் மேலும் பல சுவைகளில் இதனை தயாரிக்கலாம். உணவு நிறமூட்டிகளைப் பயன்படுத்தி இதன் இயற்கை நிறமான வெள்ளை நிறத்தை மாற்றுவர்.

தமிழ்நாட்டில் தடை 
2024 பெப்ரவரி துவக்கத்தில் சென்னை மெரீனா கடற்கரையில் விற்பனை செய்யப்பட்ட பஞ்சு மிட்டாய்களை ஆய்வு செய்தனர். ஆய்வின் முடிவில் பஞ்சு மிட்டாயில் உடலுக்கு தீங்கு விளைவிக்கும் நச்சுப் பொருளான ரோரமைன் பி என்ற செயற்கை நிறமூட்டி ஆரஞ்சு நிறத்திற்காக பயன்படுத்தப்பட்டிருப்பது கண்டறியப்பட்டது. இதனையடுத்து உணவு பாதுகாப்பு தரங்கள் சட்டம் 2006 இன் படி தமிழ்நாட்டில் பஞ்சு மிட்டாய் (ஆரஞ்சு நிற) விற்க தமிழ்நாடு அரசு தடை விதித்தது.

படக்காட்சியகம்

மேற்கோள்கள்

தின்பண்டங்கள்
இனிப்புகள்
அமெரிக்கக் கண்டுபிடிப்புகள்
படிக உருவமற்ற திண்மங்கள்
அண்ணி (1985 திரைப்படம்)

அண்ணி  () 1985 ஆம் ஆண்டு வெளிவந்த தமிழ்த் திரைப்படமாகும். கார்த்திக் ரகுநாத்  இயக்கத்தில் வெளிவந்த இத்திரைப்படத்தில்  மோகன், சரிதா , டெல்லி கணேஷ் மற்றும் பலரும் நடித்திருந்தனர்.

மேற்கோள்கள்

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=annee

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
கங்கை அமரன் இசையமைத்த திரைப்படங்கள்
டெல்லி கணேஷ் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
இளங்கன்று (1985 திரைப்படம்)

இளங்கன்று 1985 ஆம் ஆண்டு வெளிவந்த தமிழ்த் திரைப்படமாகும். அமீர்ஜான் இயக்கத்தில் வெளிவந்த இத்திரைப்படத்தில்  முரளி, அனிதா , டெல்லி கணேஷ் மற்றும் பலர் நடித்திருந்தனர்.

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=ilam%20kandru

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
முரளி நடித்த தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
எம். என். நம்பியார் நடித்த திரைப்படங்கள்
சார்லி நடித்த திரைப்படங்கள்
கங்கை அமரன் இசையமைத்த திரைப்படங்கள்
கடிவாளம் (1985 திரைப்படம்)

கடிவாளம்  ) 1985 ஆம் ஆண்டு வெளிவந்த தமிழ்த் திரைப்படமாகும். ராம்சங்கர்  இயக்கத்தில் வெளிவந்த இத்திரைப்படத்தில் ராஜீவ், மேனகா, டெல்லி கணேஷ் மற்றும் பலர் நடித்திருந்தனர்.

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=kadivalam

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
மனோரமா நடித்த திரைப்படங்கள்
டெல்லி கணேஷ் நடித்த திரைப்படங்கள்
சிதம்பர ரகசியம் (1985 திரைப்படம்)

சிதம்பர ரகசியம் 1985 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் எஸ். வி. சேகர் , இளவரசி,  டெல்லி கணேஷ் மற்றும் பலர் நடித்திருந்தனர்.

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=chidambara%20ragasiyam 

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
மனோரமா நடித்த திரைப்படங்கள்
டெல்லி கணேஷ் நடித்த திரைப்படங்கள்
எஸ். வி. சேகர் நடித்த திரைப்படங்கள்
காந்திமதி நடித்த திரைப்படங்கள்
ஹேமாவின் காதலர்கள்

ஹேமாவின் காதலர்கள்  1985 ஆம் ஆண்டு வெளிவந்த தமிழ்த் திரைப்படமாகும். டி. வி. சந்திரன் இயக்கத்தில் வெளிவந்த இத்திரைப்படத்தில் டெல்லி கணேஷ், அனுராதா மற்றும் பலர் நடித்திருந்தனர்.

மேற்கோள்கள்

வெளி இணைப்புகள் 
 http://www.cinesouth.com/cgi-bin/filmography/newfilmdb.cgi?name=hemavin%20kadhalargal

1985 தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
இந்தியத் தமிழ்த் திரைப்படங்கள்
சம்சாரம் அது மின்சாரம்

சம்சாரம் அது மின்சாரம் (Samsaram Adhu Minsaram) 1986 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் ரகுவரன், லட்சுமி,  டெல்லி கணேஷ் மற்றும் பலர் நடித்திருந்தனர்.

வகை 
குடும்பப்படம்

நடிகர்கள்

பாடல்கள் 
இத்திரைப்படத்திற்கு இரட்டையர்கள் சங்கர் கணேஷ் இசையமைத்திருந்தனர். பாடல் வரிகளை கவிஞர் வைரமுத்து எழுதியிருந்தார்.

மேற்கோள்கள்

வெளி இணைப்புகள் 
 http://www.cinesouth.com/cgi-bin/filmography/newfilmdb.cgi?name=samsaram%20adhu%

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
விசு இயக்கிய தமிழ்த் திரைப்படங்கள்
ரகுவரன் நடித்த திரைப்படங்கள்
மனோரமா நடித்த திரைப்படங்கள்
சங்கர் கணேஷ் இசையமைத்த திரைப்படங்கள்
டெல்லி கணேஷ் நடித்த திரைப்படங்கள்
வேடிக்கை என் வாடிக்கை

வேடிக்கை என் வாடிக்கை  (Vedikkai En Vadikkai) 1990 ஆம் ஆண்டு சூன் மாதம் 29 ஆம் தேதியன்று வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் எஸ். வி. சேகர் , பல்லவி, டெல்லி கணேஷ் மற்றும் பலர் நடித்திருந்தனர்.

சங்கர் கணேசு இசையில் இதயச்சந்திரன் பாடல்களை எழுதியிருந்தார்.

மேற்கோள்கள்

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=vedikkai%20en%20vadikkai 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
டெல்லி கணேஷ் நடித்த திரைப்படங்கள்
மனோரமா நடித்த திரைப்படங்கள்
எஸ். வி. சேகர் நடித்த திரைப்படங்கள்
விசு இயக்கிய தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
பூர்ணம் விஸ்வநாதன் நடித்த திரைப்படங்கள்
பட்டுக்கோட்டை பெரியப்பா

பட்டுக்கோட்டை பெரியப்பா (Pattukottai Periyappa) 1994 ஆம் ஆண்டு வெளிவந்த இந்தியத் தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் ஆனந்த் பாபு, மோகினி,   டெல்லி கணேஷ் மற்றும் பலர் நடித்திருந்தனர்.

வகை  
குடும்பத் திரைப்படம், சமூகத் திரைப்படம்

கதை 

வரதட்சிணைப்  பிரச்சினையால் நின்று போகிறது ஒரு பெண்ணின் திருமணம். காரணம் மாமியாரின் பேராசை.  இதை அறியும் மணமகனின் பெரியப்பா பட்டுக்கோட்டையில் இருந்து வந்து அங்கேயே  தங்குகிறார். பணத்தை விட உறவுகளும் பாசமும் முக்கியம் என்பதை அந்த மாமியாருக்குப் புரிய வைக்கிறார்.  நின்று போன திருமணம் நடந்ததா இல்லையா என்று செல்லும் கதை.

நடிகர்கள் 
 லட்சுமி - ஜான்சி 
 ஆனந்த் பாபு - பிச்சுமணியாக 
 மோகினி
 விசு - பட்டுக்கோட்டை பெரியப்பாவாக 
 விவேக் 
 ஒய். விஜயா 
 வினோதினி
 மு. வரலட்சுமி
 ஆனந்தி
 சுமதிஸ்ரீ
 இந்திரா தேவி
 மல்லேஸ்வரி
 எஸ். எஸ். சந்திரன் 
 டெல்லி கணேஷ் 
 கிருஷ்ணராவ்
 கே. கே. சௌந்தர் 
 மேலாளர் சீனா
 நடராஜன்
 சின்னி ஜெயந்த் 
 குமரிமுத்து 
 மதன் பாப் 
 கவிதாலயா கிருஷ்ணன்
 டி. வி. வரதராஜன்

பாடல்கள் 
இத்திரைப்படத்திற்கு தேவா இசையமைத்தார். அனைத்துப் பாடல்களையும் காளிதாசன் எழுதியுள்ளார்.

மேற்கோள்கள்

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=pattukottai%20periappa 

1994 தமிழ்த் திரைப்படங்கள்
இந்தியத் தமிழ்த் திரைப்படங்கள்
விசு இயக்கிய தமிழ்த் திரைப்படங்கள்
தேவா இசையமைத்த திரைப்படங்கள்
விவேக் நடித்த திரைப்படங்கள்
டெல்லி கணேஷ் நடித்த திரைப்படங்கள்
லட்சுமி நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
குமரிமுத்து நடித்த திரைப்படங்கள்
ஆயிரம் விளக்கு (திரைப்படம்)

ஆயிரம் விளக்கு (Aayiram Vilakku) என்பது 2011 ஆம் ஆண்டு எசு. பி. ஓசிமின் இயக்கிய இந்திய தமிழ் மொழி அதிரடித் திரைப்படமாகும். இப்படத்தில் சத்யராசு மற்றும் சாந்தனு பாக்யராசு ஆகியோர் நடித்துள்ளனர். மேலும் சனா கான், சுமன், கமல் காமராசு மற்றும் கஞ்சா கருப்பு ஆகியோர் முக்கிய வேடங்களில் நடித்துள்ளனர். எச்எம்ஐ திரைப்பட நிறுவனம் தயாரித்து சிறீகாந்து தேவா இசையமைத்த இந்தத் திரைப்படம் 23 செப்டம்பர் 2011 அன்று வெளியிடப்பட்டது.  திரைப்படம் கலவையான விமர்சனங்களைப் பெற்றது.

நடிகர்கள்

 சத்யராஜ் 
 சாந்தனு பாக்யராஜ் 
 சனா கான் (நடிகை) 
 சுமன் (நடிகர்)
 கமல் காமராசு 
 கஞ்சா கறுப்பு 
 தம்பி ராமையா
 டெல்லி கணேஷ்
 மகாதேவன் 
 தலைவாசல் விஜய் 
 பாரதி கண்ணன்
 சுஜா வருணீ 
 தீப்பெட்டி கணேசன் 
 மீனாள்

மேற்கோள்கள்

வெளி இணைப்புகள்
 http://www.behindwoods.com/tamil-movie-news-1/sep-11-02/aayiram-vilakku-sp-hosimin-13-09-11.html
 http://www.kollywoodtoday.net/news/santhanoo-sathyarajs-aayiram-vilakku-starts-rolling/ 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
மதுரைக்களத் திரைப்படங்கள்
சிறீகாந்து தேவா இசையமைத்த திரைப்படங்கள்
சத்யராஜ் நடித்த திரைப்படங்கள்
டெல்லி கணேஷ் நடித்த திரைப்படங்கள்
தலைவாசல் விஜய் நடித்த திரைப்படங்கள்
காதலர் கதை (திரைப்படம்)

காதலர் கதை 2011 இல் வெளிவந்த தமிழ்த் திரைப்படமாகும். விஜய்சிங் நடித்த இப்படத்தை கே. ஜமீல் இயக்கினார்.

வெளி இணைப்புகள்
 http://entertainment.oneindia.in/tamil/movies/kathalar-kathai/cast-crew.html

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
ராஜேஷ் நடித்த திரைப்படங்கள்
மு. சிவலிங்கம் (கணினி தொழில்நுட்ப எழுத்தாளர்)

மு. சிவலிங்கம் (12 செப்டம்பர் 1951 – 13 பெப்ரவரி 2024) தமிழ்நாட்டைச் சேர்ந்த கணினி சார் தொழில்நுட்ப, மார்சிய நூல் மொழிபெயர்ப்பு எழுத்தாளர் ஆவார். இந்திய அரசின் தொலைத்தகவல் தொடர்புத் துறையில் 33 ஆண்டு காலம் பொறியாளராகப் பணியாற்றி 2007 ஆம் ஆண்டில் விருப்ப ஓய்வு பெற்ற இவர் கணிதம், தமிழ் இலக்கியம், தொழிலாளர் சட்டம், மனிதவள மேம்பாடு மேலாண்மை, கணினிப் பயன்பாட்டு அறிவியல் போன்ற பாடங்களில் முதுநிலைப் பட்டம் பெற்றவர். இவர் கணினி தொடர்பான பல்வேறு மாநாடுகளில் கலந்து கொண்டு பல ஆய்வுக் கட்டுரைகளையும் படித்துள்ளார்.

எழுதியுள்ள நூல்கள்

கணினி சார் நூல்கள் 
ஐகியூ தேர்வுகள் எழுதுவது எப்படி?
டாஸ் கையேடு
உள்ளங்கைக்குள் உலகம்
டி’பேஸ் வழியாக சி-மொழி
கம்ப்யூட்டர் இயக்க முறைகள் டாஸ், யூனிக்ஸ், விண்டோஸ் கையேடு
மின்-அஞ்சல்
வருங்கால மொழி சி#
+1 கணிப்பொறியியல் பாடநூல் – தொகுதி 2
+2 கணிப்பொறியியல் பாடநூல் – தொகுதி 2
தகவல் தொழில்நுட்பம் – ஓர் அறிமுகம்
நெட்வொர்க் தொழில்நுட்பம்
ரெட்ஹெட் லினக்ஸ், ஓப்பன் ஆஃபிஸ் கையேடு

மார்சிய நூல்கள் 
லுத்விக் ஃபாயர்பாக்கும் மூலச்சிறப்புள்ள ஜெர்மன் தத்துவஞானத்தின் முடிவும் (ஏங்கெல்ஸ் எழுதிய Ludwig Feuerbach and The End of Classical German Philosophy என்ற  நூலின் மொழிபெயர்ப்பு)
கம்யூனிசத்தின் கோட்பாடுகள் (ஏங்கெல்ஸ் எழுதிய Principles of Communism என்ற  நூலின் மொழிபெயர்ப்பு)
கம்யூனிஸ்டுக் கட்சி அறிக்கை (மார்க்ஸ், ஏங்கெல்ஸ் இருவரும் எழுதிய Communist Manifesto என்ற  நூலின் மொழிபெயர்ப்பு)
கூலியுழைப்பும் மூலதனமும் (மார்க்ஸ் எழுதிய நூலின் மொழிபெயர்ப்பு)
கற்பனாவாத சோஷலிசமும் விஞ்ஞான சோஷலிசமும் (ஏங்கெல்ஸ் எழுதிய Socialisme utopique et Socialisme scientifique என்ற  நூலின் மொழிபெயர்ப்பு)

பங்களிப்புகள்
இவர் தமிழ்நாடு அரசு மற்றும் சில அமைப்புகளில் பொறுப்பேற்று முக்கியப் பங்களிப்புகளைச் செய்துள்ளார்.

 பாரதிதாசன் பல்கலைக்கழகத் தொலைநிலைக் கல்வி எம்சிஏ மாணவர்களுக்குக் கவுரவ ஆசிரியர் (1996-2003) 
 தமிழக அரசு பொது நூலகப் புத்தகத் தேர்வுக்குழு உறுப்பினர் (1998)
 தமிழக அரசு சுஜாதா தலைமையில் அமைத்த கலைச்சொல்லாக்கக் குழுவில் 200 சொற்கள் உருவாக்கம் (1999)
 தமிழக அரசு முனைவர் மு. ஆனந்தகிருஷ்ணன் தலைமையில் அமைத்த தகவல் தொழில்நுட்பக் கலைச்சொல்லாக்கக் குழுவில் 8000 சொற்கள் உருவாக்கம் (2000)
 மணவை முஸ்தபா வெளியிட்ட கணினிக் கலைச்சொல் களஞ்சிய அகராதி தொகுதி 1, 2 உருவாக்கத்தில் முக்கிய பங்களிப்பு (1999, 2001)
 மைக்ரோசாஃப்ட் நிறுவனத்தின் விண்டோஸ், எம்எஸ் ஆஃபீஸ் தொகுப்புத் தமிழ் இடைமுகத்துக்கான கலைச்சொல்லாக்கம் (2003)
 தமிழக அரசின் கணிபொறியியல் பாடத்திட்டக் குழு உறுப்பினர் (2004-2005)

மேற்கோள்கள்

வெளி இணைப்புகள்
 மு.சிவலிங்கம் வலையகம் I

தமிழக எழுத்தாளர்கள்
தொழில்நுட்ப எழுத்தாளர்கள்
1951 பிறப்புகள்
2024 இறப்புகள்
திண்டுக்கல் மாவட்ட நபர்கள்
மு. சிவலிங்கம் (இலங்கை எழுத்தாளர்)

மு. சிவலிங்கம் இலங்கையின் மலையகத்தைச் சேர்ந்த எழுத்தாளரும் அரசியல்வாதியும் ஆவார். பல சிறுகதைகளை எழுதியுள்ளார். கலாபூஷணம் பட்டம் பெற்றவர். இவர் மலையக மக்கள் முன்னணியின் முன்னாள் செயலாளரும், முன்னாள் மத்திய மாகாணசபை உறுப்பினருமாவார்.  வீரகேசரி பத்திரிகையின் பத்திரிகையாளராகப் பணியாற்றியவர். தொழிற்சங்க பத்திரிக்கையின் பொறுப்பாசிரியராக இருந்தவர். அரசபாடசாலை ஆசிரியராகக் கடமையாற்றியவர்.

அரசியலில் 
மலையக மக்கள் முன்னணி என்ற ஒரு அரசியல் கட்சியை ஸ்தாபித்தவர்களுள் முக்கியமானவர். அக் கட்சியின் செயலாளர் நாயகமாகக் கடமை புரிந்தவர். மத்திய மாகாண சபையின் பிரதி தலைவராகவும் பணி புரிந்தவர். அரசியல் காரணங்களுக்காக இரண்டு முறை சிறை சென்று திரும்பியவர்.

கலையுலகில்

விருதுகள் 
 நான்கு முறை அரச சாகித்திய விருதுகள்
 சுதந்திர இலக்கிய அமைப்பின் விருது
 தமிழியல் விருது
 கனகசெந்திநாதன் விருது
 கலாபூஷணம் விருது
 கரிகாற்சோழன் விருது
பேராதனைப் பல்கலைக்கழகத் தமிழ்ச்சங்கத்தின் 2023 ஆம் ஆண்டுக்கான "சங்கச் சான்றோர் விருது"

எழுதிய நூல்கள் 
 ஒப்பாரி கோச்சி (சிறுகதைத் தொகுப்பு) (2010)
 மலைகளின் மக்கள் (சிறுகதைத் தொகுப்பு) (1992)
 ஒரு விதை நெல் (சிறுகதைத் தொகுப்பு) (2004)
 வெந்து தணிந்தது காலம் (சிறுகதைத் தொகுப்பு) (2013)
 பஞ்சம் பிழைக்க வந்த சீமை (நாவல்) (2015) 
 மலையகத் தமிழர் நாட்டுப்புறப் பாடல்கள் (ஆய்வு நூல்) (2007)
 தேயிலை தேசம் (மொழிப் பெயர்ப்பு ) (2003)
 சிறுவர் பண்ணைகள் (2016)
உயிர் (நாவல்) (2018)

மேற்கோள்கள்

வெளி இணைப்புகள் 

www.musivalingam.com
முகநூல் (Facebook) 

1950 பிறப்புகள்
ஈழத்து எழுத்தாளர்கள்
இலங்கை அரசியல்வாதிகள்
இலங்கை மலையகத் தமிழ் அரசியல்வாதிகள்
வாழும் நபர்கள்
இரத்தினபுரி தேர்தல் மாவட்டம்

இரத்தினபுரி தேர்தல் மாவட்டம் (Ratnapura electoral district) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு ஆகும். இத்தேர்தல் மாவட்டம் சபரகமுவா மாகாணத்தின் இரத்தினபுரி நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 10 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 734,651 பேர் வாக்களிக்கத் தகுதி பெற்றனர்.

தேர்தல் தொகுதிகள்
இரத்தினபுரி தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
பலாங்கொடை தேர்தல் தொகுதி
எகலியகொட தேர்தல் தொகுதி
கலவானை தேர்தல் தொகுதி
கொலன தேர்தல் தொகுதி
நிவித்திகலை தேர்தல் தொகுதி
பெல்மதுளை தேர்தல் தொகுதி
இறக்குவானை தேர்தல் தொகுதி
இரத்தினபுரி தேர்தல் தொகுதி

மேற்கோள்கள்

இலங்கையின் தேர்தல் மாவட்டங்கள்
சபாஷ் சரியான போட்டி

சபாஷ் சரியான போட்டி 2011 இல் வெளிவந்த தமிழ்த் திரைப்படமாகும். ஜெயராம் நடித்த இப்படத்தை வேணு அர்விந்த்  இயக்கினார்.

வெளி இணைப்புகள்
 http://entertainment.oneindia.in/tamil/movies/sabash-sariyana-potti/cast-crew.html

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
தமன் இசையமைத்த தமிழ்த் திரைப்படங்கள்
ஜெயராம் நடித்த திரைப்படங்கள்
ஜோ டி குரூஸ்

ஜோ டி குருஸ் (Joe D Cruz), பிறப்பு: 17 மே 1963) தமிழ் நெய்தல்குடிகளின் வாழ்வை இலக்கியத்தில் பதிவுசெய்த குறிப்பிடத்தக்க எழுத்தாளர் ஆவார். திருநெல்வேலி மாவட்டம் கடற்கரை கிராமமான உவரியில் பிறந்தவர். முப்பது ஆண்டுகளுக்கும் மேலாக சரக்குக் கப்பல் நிறுவனங்களில், இந்தியாவின் பல்வேறு பகுதிகளில் தலைமைப் பொறுப்பில் பணியாற்றியுள்ளார். தற்போது சென்னை இராயபுரத்தில் வணிகக் கப்பல்களுக்கான ஆலோசனை நிறுவனம் ஒன்றையும் நடத்திவருகிறார். இவரது இரு புதினங்களும் மீன்பிடி தொழில் புரியும் பரதவர் வாழ்க்கையைக் களமாகக் கொண்டவை.

இளமைக் காலம்
திருநெல்வேலி மாவட்டம் உவரி கிராமத்தில் பிறந்து வளர்ந்த திருநெல்வேலி புனித சவேரியார் பள்ளியில் உயர்கல்வியை முடித்தார். இடையன்குடி கால்டுவெல் மேல்நிலைப் பள்ளியில் விஞ்ஞான பாடம் படித்த இவர், சென்னை லயோலா கல்லூரியில் பொருளாதாரத்தில் முதுகலையும், திருச்சி வளனார் கல்லூரியில் ஆய்வறிஞர் பட்டமும் பெற்றவர்.

படைப்புகள்

 புலம்பல்கள் (கவிதை) -2004 தமிழ்
 ஆழி சூழ் உலகு (நாவல்) -2004 தமிழ்
 விடியாத பொழுதுகள் (ஆவணப்படம்) 2008 தமிழ்
 கொற்கை (நாவல்)2009 |கொற்கை தமிழ்
 ஆழி சூழ் உலகு (நாவல்) தமிழ்
 TOWARDS DAWN (ஆவணப்படம்) 2009 தமிழ்
 எனது சனமே (ஆவணப்படம்) 2010 தமிழ்
 அஸ்தினாபுரம் (நாவல்) 2016 தமிழ்
 வேர்பிடித்த விளைநிலங்கள் (தன்வரலாறு)2017 தமிழ்
 இனையம் துறைமுகம் (ஆவணப்படம்) 2018 தமிழ்
 கவனம் ஈர்க்கும் கடலோரம் (கட்டுரைகள்) -2019 தமிழ்

விருதுகள்
இவரது கொற்கை என்ற புதினத்திற்காக 2013ஆம் ஆண்டிற்கான சாகித்திய அகாதமி விருது வழங்கப்பட்டுள்ளது.
இவர் எழுதிய "ஆழி சூழ் உலகு" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது. இவை தவிர, கனடா இலக்கியத் தோட்ட விருது-2006, சுஜாதா-உயிர்மை விருது-2011 (கொற்கை), லூர்தம்மாள் சைமன் இலக்கிய விருது-2013, இலயோலா இலக்கிய விருது -2014. இலக்கிய வீதி அன்னம் விருது- 2014, உஸ்தாத் பிஸ்மில்லாகான் விருது-2015, திருவள்ளுவர் இலக்கிய விருது-2015 ஆகிய விருதுகளையும் பெற்றுள்ளார்.

திரைப்படங்கள்
திரைப்படத்துறையிலும் பணியாற்றியுள்ளார். 2013ம் ஆண்டு நடிகர் தனுஷ் நடிப்பில், இயக்குநர் பரத் பாலா இயக்கிய மரியான் திரைப்படத்துக்கு வசனம் எழுதியுள்ளார்

மேற்கோள்கள்

வெளி இணைப்புகள்
Sailing high as a writer
MARYAN SONGS REVIEW
என் ஊர்!

தமிழகக் கவிஞர்கள்
தமிழக எழுத்தாளர்கள்
தமிழ்நாடு அரசு விருது பெற்ற எழுத்தாளர்கள்
வாழும் நபர்கள்
சென்னை நபர்கள்
1963 பிறப்புகள்
தமிழ் எழுத்தாளர்கள்
திருநெல்வேலி மாவட்ட நபர்கள்
இயல் விருது பெற்றவர்கள்
சாகித்திய அகாதமி விருது பெற்ற தமிழ் எழுத்தாளர்கள்
கஹட்டோவிட்டை

கஹட்டோவிட்டை (Kahatowita, කහටෝවිට)இலங்கையின் மேல்மாகாணத்தில் கம்பகா மாவட்டத்தில் அத்தனகல்லை தேர்தல் தொகுதியில் அமைந்துள்ள கிராமமாகும்.

வரலாறு
கஹட்டோவிட்டை முழுமையாக முஸ்லிம்களை கொண்ட ஓர் ஊராகும். இலங்கையின் போத்துக்கீசர் காலணித்துவ ஆட்சியின் போது கொடுமைகளுக்கு உட்பட்ட கரையோர பிரதேசங்களில் இருந்த முஸ்லிம்கள், இலங்கையின் உள்பிரதேசங்களுக்களில் குடியேற்றங்களை அமைத்தனர்.போத்துக்கீசரால் விரட்டப் பட்ட போது, கொழும்பு கண்டி பிரதான பாதையையும் ஆற்றங்கரைகளையும் அண்மித்து (யக்கலை நிட்டம்புவை திஹாரிய பஸ்யால) போன்ற இடங்களில் மக்கள் குடியேற்றங்களை அமைத்தனர், காலப் போக்கில் மாற்று மதத்தவர்களால் விரட்டப்பட்டு முஸ்லிம்கள் இடம் பெயர ஆரம்பித்தனர், அப்போது அத்தனகல்ல ஓயாவிற்கு அருகாமையில்  தற்போதைய ஓவிட்டி என்கின்ற இடத்தில் குடியிருப்புக்களை அமைத்தனர், 'ஓவிட்டி' என்ற பயன்பாட்டினாலே கஹடோவிட என்ற பெயர் வர காரணமாய் அமைந்தது, இவ்வகையில் முஸ்லிம்கள் குடியேறிய ஓர் ஊரே கஹட்டோவிட ஆகும்.ஆரம்பத்தில் குடியேறிய மக்கள் அத்தனகல்ல
ஓயா ஆற்றுப்பள்ளதாக்கின் அருகே தமது குடியிருப்புக்களை அமைத்துக்கொண்டனர்.கி.பி.1688 ஆம் ஆண்டு அத்தனகல்ல ஓயாவிற்கு அருகில் முதலாவது பள்ளிவாசல் கட்டப்பட்டது.காலப்போக்கில் அப்பள்ளிவாசல் வேறு இடத்திற்கு மாற்றப்பட்டது.முஸ்லிம்கைள நல்வழிப்படுத்தும் நோக்கில் யெமனைச் சோந்த செய்யித் அஹமத் இப்னு முபாரக் மெளலானா(றஹ்) அவர்கள் 1857இல் இங்கு
வருகைதந்தார். அவர்கைளத் தொடாந்து 1859 இல் யெமனைச் சேர்ந்த அப்துல்லாஹ் இப்னு உமர் பாதிப் யெமானி(றஹ்) அவர்களும் வருகைதந்தனர். இங்கு 1975இல் இரண்டாவது பள்ளிவாசல் கட்டப்பட்டது. இங்கு பெரும்பான்மை மக்கள் காதிரியதுன் நபவிய்யா,பாதிபிய்யதுல் காதிரிய்யா மற்றும் ஷாதுலிய்யா ஆகிய சூபி தரீக்காக்களை பின்பற்றுகின்றனர்.

புவியியல் மற்றும் காலநிலை
கடல் மட்டத்தில் இருந்து 37 மீட்டர்(121.39 அடி) உயரத்தில் இவ்வூர் அமைந்துள்ளது. இதன் வடக்கு மற்றும் வடகிழக்கே அத்தனகல்ல ஓயா எனப்படும் ஆறு பாய்கிறது.இங்கு தாழ்நாட்டு
ஈரவலயக் காலநிலை காணப்படுகின்றது.

உள்நாட்டு அரசு நிர்வாகம்
கஹட்டோவிட அத்தனகல்ல பிரதேச செயலகத்தின் கீழ் நிருவகிக்கப்படுகின்றது.கஹட்டோவிட, கஹட்டோவிட மற்றும் கஹட்டோவிட மேற்கு என இரண்டு கிராம உத்தியோகத்தர் நிருவாகப் பிரிவுகளாக பிரிக்கப்பட்டுள்ளது.

மேலும் படிக்க
கம்பகா மாவட்டம்
மேல் மாகாணம்

மேற்கோள்கள்

நகரம் தொடர்பான குறுங்கட்டுரைகள்
கம்பகா மாவட்டத்தில் உள்ள ஊர்களும் நகரங்களும்
கம்பகா மாவட்டம்
பொன். சின்னத்தம்பி முருகேசன்

பொன். சின்னத்தம்பி முருகேசன் (பிறப்பு 1960 - மறைவு அக்டோபர் 2, 2024) என்பவர் ஒரு தமிழக எழுத்தாளர். திண்டுக்கல் மாவட்டம் அம்பாத்துறையைச் சேர்ந்த இவர் இயற்பியல், கல்வியியல் பட்டம் பெற்றிருக்கிறார். சட்டமும் பயின்றவர். மாவட்டக் கருவூல அலுவலராகப் பணியாற்றி வருகிறார். இவர் பத்துக்கும் மேற்பட்ட நூல்களை தமிழில் மொழிபெயர்த்துள்ளார். பிரேசில் எழுத்தாளர் பௌலோ கொயல்ஹோவின் புகழ்பெற்ற புதினமான தி அல்கெமிஸ்ட்ஐ தமிழில் ரசவாதி என்ற பெயரிலும், அமெரிக்க எழுத்தாளர் அலெக்ஸ் ஹோலியின் டூட்ஸ் என்ற புதினத்தை வேர்கள் என்ற பெயரிலும், ஃபிரிட்ஜோஃப் காப்ராவின் தி டாவோ ஆப் பிசிக்ஸ் எனும் நூலைத் தமிழில்   "இயற்பியலின் தாவோ" எனும் பெயரில் மொழிபெயர்த்தார். இவர் மொழிபெயர்த்த "இயற்பியலின் தாவோ"  நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றது.

ஆதாரம்

 page 253 in “கால மேலாண்மை குறித்து வெற்றியாளர்கள் அறிந்த 15 இரகசியங்கள்” - Wisdom Village Publications Pvt Ltd. Gurugram, Haryana.

தமிழக எழுத்தாளர்கள்
தமிழ்நாடு அரசு விருது பெற்ற எழுத்தாளர்கள்
திண்டுக்கல் மாவட்ட நபர்கள்
1960 பிறப்புகள்
2024 இறப்புகள்
எடுப்பாக்கி

எடுப்பாக்கி (Highlighter) என்பது ஆவணங்கள் மற்றும் நூல் குறிப்புகளின் பகுதிகளில் கவனத்தை ஈர்க்கும் வகையில் உடுபுகக் கூடிய பகட்டான நிறங்களால் வரைவிடுவதற்காகப் பயன்படும் எழுதுகோல் ஆகும்  
எடுப்பாக்கிகளில் பொதுவாக புளோரொளிர்வு கொண்ட மஞ்சள், செம்மஞ்சள், பச்சை நிற பைரமின் பதார்த்தம் நிறமூட்டியாகப் பயன்படுத்தப்படும்.

மேற்கோள்கள் 

எழுது கருவிகள்
ஹேன்ஸ் பீட்டர் அன்வின்

ஹேன்ஸ் பீட்டர் அன்வின் (Hans Peter Anvin, பிறப்பு: சனவரி 12, 1972) என்பவர் சுவீடன் நாட்டைச் சேர்ந்த கணிப்பொறி நிரலாளர் ஆவார். இலவச மற்றும் கட்டற்ற மென்பொருள் திட்டத்தின் மூலம் அறியப்படுபவர். இவர் உருவாக்கிய SYSLINUX மிகவும் பிரபலமானது. லினக்சு வழங்கல்களில் துவக்க வட்டுகளுக்கு பெரும்பாலும் SYSLINUX பயன்படுத்தப்படுகிறது. இவை தவிர  klibc, லினக்சு இயங்கு தளத்தில் பயன்படுத்தப்படும் பெயர்கள் மற்றும் எண்களின் பதிவு மையம் Linux Assigned Names and Numbers Authority (LANANA) மற்றும் பல Linux kernel hacks போன்றவைகளுக்கு முன்னோடியாவார்.

பீட்டர் அன்வின்  Northwestern Amateur Radio Society (W9BGX)-ல் தலைவராக இருந்த போது, 1994 ஆம் ஆண்டு தனது பட்டயப் படிப்பை வடமேற்குப் பல்கலைக் கழகத்தில் முடித்தார். இவர் தற்பொழுது Intel திறந்த மூல தொழில்நுட்ப மையத்தில் பணியாற்றி வருகின்றார்.

மேற்கோள்கள்

கணினியியலாளர்கள்
சுவீடன் கணிதவியலாளர்கள்
1972 பிறப்புகள்
வாழும் நபர்கள்
கட்டற்ற மற்றும் திறமூல நிரலாளர்கள்
சீனி. விசுவநாதன்

சீனி. விசுவநாதன் (பிறப்பு: நவம்பர் 22, 1934)என்பவர் ஒரு தமிழக எழுத்தாளர். நாமக்கல் மாவட்டம் பரமத்தி வேலூரில் பிறந்தவர். தந்தை பி.வி. சீனிவாசன், தாய் கமலாம்பாள். மகாகவி பாரதி குறித்து ஆய்வு நோக்கில் இவர் 14 நூல்களையும், பாரதியின் கருத்துச் செல்வங்களைக் கண்டறிந்து 9 நூல்களைப் பதிப்பித்தும், 4 நூல்களைத் தொகுத்தும் பல ஆண்டுகளாகப் பாரதிப் பணிகளைச் செய்து வருபவர். தமிழ்நாடு அரசின் 2004 ஆம் ஆண்டுக்கான பாரதியார் விருது பெற்றவர். இவர் எழுதிய "பாரதி தேடல்கள்: சில நினைவலைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் வாழ்க்கை வரலாறு, தன் வரலாறு எனும் வகைப்பாட்டில் பரிசு பெற்றிருக்கிறது.

மேற்கோள்கள் 

1934 பிறப்புகள்
தமிழக எழுத்தாளர்கள்
தமிழ்நாடு அரசு விருது பெற்ற எழுத்தாளர்கள்
சேலம் மாவட்ட நபர்கள்
இசுலாமிய எழுத்தணிக்கலை

இஸ்லாமிய எழுத்தணிக்கலை (Islamic Calligraphy) என்பது பொதுவாக அரேபிய எழுத்துக்கலை என அறியப்படுகின்றது. பொதுவான இஸ்லாமிய கலாச்சார மரபுரிமையை வெவ்வேறு இடங்களில் அடையாளப் படுத்தும் முகமாக ஓவியாளர்களால் பயன்படுத்தப்படும் கையெழுத்து முறையே அரேபிய எழுத்துக்கலை என அழைக்கப்படுகின்றது. இவ் எழுத்துக்கலையானது அரபு மொழி எழுத்துமுறையை அடிப்படையாகக் கொண்டு வரையப்படுகின்றது.  இஸ்லாமிய எழுத்தணிக்கலை நீண்டகாலமாக முஸ்லிம்களால் பயன்படுத்தப்பட்டு வந்துள்ளது. இஸ்லாமிய எழுத்துக்கலையானது, இஸ்லாத்தில் உயர்ந்த சித்திரக் கலையாக நோக்கப்படுகின்றது.

வரலாறு

அரபிமொழியானது இஸ்லாம் அறிமுகப்படுத்துவதற்கு முன்னர் மக்களால் பேசப்பட்டு வந்தது. புனித இஸ்லாம் மார்க்கம் நபி(ஸல்) அவர்களால் அரபிமொழியில் அறிமுகப்படுத்தப்பட்டதுடன், புனித அல்குர்ஆனும் அரபிமொழியில் இறக்கப்பட்டது. இதனால் அரபுமொழியானது இஸ்லாமிய கலாச்சாரத்தில் மிக முக்கிய செல்வாக்கைப் பெற்றிருந்தது. உமையா கிலாபத்தின் ஆட்சியாளர்களில் ஒருவரான கலீபா அப்துல் மலிக்கின் காலத்தில்  இஸ்லாமிய ஆட்சிப்பிரதேசங்களில் உத்தியோகபூர்வ மொழியாக அரபிமொழி மாற்றப்பட்டது. அக்காலத்தில் அதிகமான முஸ்லிம் பிரதேசங்களில் தாய்மொழியாக அரபுமொழி காணப்படவில்லை. அக்கால இஸ்லாமிய உலகில் அரபு மொழிக்கு அடுத்தபடியாக பெருன்பான்மை மக்களால் பாரசீக மொழி பேசப்பட்டு வந்தது. இஸ்லாமிய உலகில் ஆரம்ப காலப்பகுதியில் எகிப்தில் இருந்து கொண்டுவரப்பட்ட ஆட்டுத்தோல்களிலும், ஒரு வகையான மரஇலைகளிலும் எழுத்துக்கலைகள் வரையப்பட்டு வந்தன. கி.பி. 9ஆம் நூற்றாண்டில் சீனாவில் இருந்து கொண்டுவரப்பட்ட காகிதத் தாள்கள் அறிமுகப்படுத்தப்பட்டதன் பின்னர், காகிதத் தாள்களில் இஸ்லாமிய எழுத்தணிக்கலைகள் வரையப்பட்டன. இஸ்லாமிய எழுத்தணிக்கலைகள் சிறந்தமுறையில் வரைவதற்கு காகித்தாள்கள் பெரிதும் உதவிசெய்தது. அக்கால இஸ்லாமிய எழுத்தணிகளை வரைவதற்கு ‘கலம்’எனும் சாதானம் பயன்படுத்தப்பட்டது. அது கோரைப்புல் தாவரத்தால் உருவாக்கப் பட்டிருந்தது. ஆரம்பகால குர்ஆன் பெரியவையாகக் காணப்பட்டதுடன், அவை இஸ்லாமியக் கலைத்திறன் மிக்கதாகக் காணப்பட்டது. அதிலிருந்து இஸ்லாமிய எழுத்தணிக்கலைகள் சிறந்த ஓவியமுறையாக வளர்ச்சியடைந்தது.

அரபு எழுத்தணி வகைகள்
அரபு எழுத்தணிக்கலைகள் பல்வேறுபட்ட முறைகளில் எழுதப்படுகின்றன. கூபிக், நாஸ்க், தூலுத், தவ்கி என்பன இவற்றுள் சிலவாகும். புனித அல்குர்ஆன் அதிகமாக கூபிக் முறையில் எழுதப்படுகின்றது. படித்த முஸ்லிம்கள் நாஸ்க் முறையை பயன்படுத்துகின்றனர்.தூலுத் முறையானது அலங்கார முறையாக காணப்படுவதுடன், இம்முறை தலைப்புக்கள் எழுதப்பயன்படுத்தப்படுகின்றன.

பள்ளிவாசல்களில் அரபு எழுத்தணிக்கலைகள்
பூப்பின்னல் வேலைப்பாட்டினால் ஒப்பனை செய்யப்பட்ட சித்திரவேலைப்பாட்டுக் கருத்தியலை அடிப்படையாகக் கொண்டு வரையப்பட்ட அரபு, பாரசீக மற்றும் உஸ்மானிய துருக்கி எழுத்தணிக்கலைகள் பள்ளிவாசல்களின் சுவர்களிலும், கூரைகளிலும் எழுதப்பட்டுள்ளன. இஸ்லாமிய எழுத்துக் கலைகள் உலகின் வெவ்வேறு பகுதிகளில் காணப்படும் பள்ளிவாசல்களில் வரையப்பெற்றுள்ளன. மதீனா நகரில் அமைந்துள்ள மஸ்ஜிதுன் நபவி பள்ளிவாசல், துருக்கியின் இஸ்தான்பூல் நகரில் அமைந்துள்ள செலிமிய்யி பள்ளிவாசல் என்பன இஸ்லாமிய எழுத்தணிக்கலைகள் சிறந்த உதாரணங்களாகும்.

மேலும் பார்க்க
 அரபு எழுத்துமுறை
 வனப்பெழுத்து
Wolfgang Kosack: Islamische Schriftkunst des Kufischen. Geometrisches Kufi in 593 Schriftbeispielen. Deutsch – Kufi – Arabisch. Christoph Brunner, Basel 2014, .

இணைப்புகள்

அரபு மொழி
தமிழ் அரபு அகராதிகள்
இசுலாமியப் பண்பாடு
மத்திய மின் வேதியியல் ஆய்வு மையம்

மத்திய மின் வேதியியல் ஆய்வு மையம் (Central Electro Chemical Research Institute, CECRI) இந்தியாவில் உள்ள 40 தேசிய ஆய்வுக் கூடங்களில் ஒன்றும், அறிவியல் மற்றும் தொழிலக ஆய்வு மன்றத்தின் (CSIR) கீழ் இயங்கும் ஒரு முதன்மையான ஆய்வுக் கூடமுமாகும். இது 1948, சூலை 25-ல் தமிழ்நாட்டில் உள்ள சிவகங்கை மாவட்டத்தின் காரைக்குடி நகரில் நிறுவப்பட்டு, 1953 சனவரி 14 அன்று இந்தியக் குடியரசுத் தலைவர் சர்வபள்ளி ராதாகிருஷ்ணன் அவர்களால் திறந்து வைக்கப்பட்டது. இவ்வாய்வு மையம் அமையவதற்கு டாக்டர். அழகப்பச் செட்டியார் அவர்கள் 300 ஏக்கர் நிலத்தையும், 15 இலட்ச ரூபாய் பணத்தையும் நன்கொடையாக வழங்கியுள்ளார். இம்மையம் கடந்த 50 வருடங்களில் மின் வேதியியல் தொழில்நுட்பத்தில் இந்தியாவில் மட்டுமல்லாமல் தென் கிழக்கு ஆசியாவிலும் முதன்மையான ஆராய்ச்சி மையமாக திகழ்கிறது.
மொத்தமாக 755 காப்புரிமைகள் இவ்வாராய்ச்சி மையத்தின் மூலமாக பதிவு செய்யப்பட்டுள்ளது.

பிராந்திய மையங்கள்
 மத்திய மின்வேதியல் ஆராய்ச்சி மையம், சென்னை அலகு, சென்னை தரமணி
 துரு ஆராய்ச்சி மையம், மண்டபம் முகாம், இராமநாதபுரம்.
 தூத்துக்குடி மையம், தூத்துக்குடி துறைமுகம், தூத்துக்குடி.

மேற்கோள்கள்

வெளி இணைப்புகள்
CECRI Homepage
CECRI B.Tech Alumni Association
C. Jaishankar "", The Hindu, 31 August 2008.

தமிழ்நாட்டிலுள்ள ஆராய்ச்சி நிறுவனங்கள்
அறிவியல் மற்றும் தொழிலக ஆய்வு மன்றம் (இந்தியா)
தீர்த்தம்

தெய்வீகம் பொருந்தியதென நம்பப்படும் கோயில் குளத்து நீர், புனித ஆற்று நீர், கோயிலில் அர்ச்சகர் தரும் நீர், பால் என்பவற்றைத் தீர்த்தம் என அழைப்பர். பொதுவாக இந்து ஆலயங்களில் பூசைகளுக்குப் பின்னர் ஆலய குருக்களினால் பக்தர்களுக்கு திருநீறு, சந்தனம், குங்குமம், பஞ்சாமிர்தப் பிரசாதங்களோடு தீர்த்தம் என அழைக்கப்படும் நீர், பால் போன்றன கொடுப்பது வழமை. பக்தர்கள் அதனைப் பக்தி சிரத்தையோடு தம் இரு கைகளாலும் ஏந்தி அருந்துவதோடு தம் தலைகளிலும் தெளித்துக் கொள்வர். அவை தம்மை  தம் உடல் உள் உறுப்புகளைப் புனிதப்படுத்துகிறது என்பது அவர்களது மரபார்ந்த நம்பிக்கையாகும்.

மேற்கோள்கள்

இந்துக் கோயில் கட்டிடக்கலை
அமீரின் ஆதி-பகவன்

அமீரின் ஆதி-பகவன் 2013 ஆம் ஆண்டு, பெப்ரவரி 22 அன்று வெளிவந்த தமிழ்த் திரைப்படம். இதை அமீர் எழுதி, இயக்கியிருந்தார். ஜெயம் ரவி, நீத்து சந்திரா ஆகியோர் முக்கிய வேடங்களில் நடித்திருந்தனர்.

இத்திரைப்படத்திற்கு யுவன் சங்கர் ராஜா இசையமைத்திருந்தார்.

மேற்கோள்கள்

வெளி இணைப்புகள்
 
 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
அமீர் இயக்கிய திரைப்படங்கள்
ஜெயம் ரவி நடித்த திரைப்படங்கள்
வணதியன் பட்டணம் சுப்பிரமணிய சுவாமி கோயில்

சுப்பிரமணிய சுவாமி கோயில் தமிழ்நாட்டின் அரியலூர் மாவட்டத்திலுள்ள வணதியன் பட்டணம் எனும் ஊரில் அமைந்துள்ளது. இந்தக் கோயிலில் மூலவரான சுப்பிரமணியர், வள்ளி, தெய்வானை என இரண்டு துணைவியர்களுடன் திருமணக் கோலத்தில் காட்சி அளிக்கிறார். இக்கோயிலில் ஆண்டுதோறும் பங்குனி மாதத்தில் வரும் பங்குனி உத்திர நாளன்று விழா மிகவும் சிறப்புடன் நடைபெறுகிறது. இவ்விழாவின் போது காவடி எடுத்தல் சிறப்பு நிகழ்வாக இடம் பெறுகிறது.

அரியலூர் மாவட்டத்திலுள்ள முருகன் கோயில்கள்‎
கதிர் ஏற்பளவு

கதிர் ஏற்பளவு (absorbed dose அல்லது total ionizing dose, TID) என்பது ஒரு பொருள் தன்னில் விழும் கதிர் வீச்சில் எவ்வளவு ஆற்றலை ஏற்றுள்ளது என்பதனைக் குறிக்கும். இது கிரேயில் (gray) அளவிடப்படுகிறது.

 ஒரு கிரே = 100 ரேட் (rad) , ஒரு கிரே =ஒரு ஜூல்|கிலோ கிராம்
கிரே என்பது ஒரு பெரிய அலகாகும். துணை அலகுகளாக
1 மில்லி கிரே =1| 1000 கிரேயும்
1 மைக்ரே கிரே =1|1000000 கிரேயும் பயன்பாட்டிலுள்ளன.

மேற்கோள்கள்

கதிரியக்கம்
ரோஹிணி (திரைப்படம்)

ரோகிணி 1953 ஆம் ஆண்டு வெளிவந்த தமிழ்த் திரைப்படமாகும். மாதுரி தேவியின் மதராஸ் ஆர்ட் புரொடக்சன்சு தயாரிப்பில், கமல் கோஷ் இயக்கத்தில் வெளிவந்த இத்திரைப்படத்தில் எஸ். வி. ரங்கராவ், சகஸ்ரநாமம் மற்றும் பலரும் நடித்திருந்தனர். இத்திரைப்படம் தமிழ், தெலுங்கு மொழிகளில் வெளியானது. இது பங்கிம் சந்திர சட்டர்ஜியின் கிருஷ்ணகாந்தின் உயில் என்ற வங்க மொழிப் புதினத்தின் தழுவல். இப்படம் 5 நவம்பர் 1953 இல் வெளியாகி வணிக ரீதியாக தோல்வியடைந்தது.

கதை  
செல்வந்தர் ஒருவர் தன் சொத்தை தன் மீது வெறுப்பு கொண்ட மகனுக்குத் தர விருப்பமில்லாமல் தன் விதவைத் தங்கைக்குத் (ரோஹிணி) தர விழைகிறார். செல்வந்தரின் மகன் ரோஹிணியை ஏமாற்றி, அசல் உயிலை எடுத்துக் கொண்டு போலி உயிலை வைத்துவிடுகிறார். செய்தியறிந்த ரோஹிணி, போலியை அசல் மூலம் மாற்ற முயற்சிக்கிறாள். இடையிடையே ஆள்கடத்தலும், கொலையும் நிகழ்கின்றன.

நடிகர்கள் 
தி இந்துவில் இருந்து பெறப்பட்ட தரவுகளின்படி:
 எஸ். வி. ரங்கராவ்
 மாதுரி தேவி
 எஸ். ஏ. நடராஜன்
 எஸ். வி. சகஸ்ரநாமம்
 ராஜசுலோசனா
ஜி. வரலட்சுமி
 சி. கே. சரஸ்வதி
 டி. பி. முத்துலட்சுமி
 லங்கா சத்யம்

தயாரிப்பு 
ரோஹினி வங்மொழியில் பாங்கிம் சந்திர சட்டர்ஜியால் எழுதப்பட்ட கிருஷ்ணகாந்தர் உயில் (கிருஷ்ணகாந்தின் உயில்) என்ற புதினத்தைத்  தழுவி எடுக்கப்பட்டது. இது கமல் கோஷால் இயக்கப்பட்டது. படத்தை மெட்ராஸ் ஆர்ட் புரொடக்ஷன்ஸ் பதாகையின் கீழ்  எஸ். முகர்ஜி தயாரித்தார்.  திரைக்கதையை எஸ். டி. சுந்தரம் எழுதியுள்ளார்.  ஏ. மருதகாசி பாடல்களை எழுத, கே. வி. மகாதேவன் மற்றும் டி. சி. தத் ஆகியோருடன் ஜி. ராமநாதன் இசையமைத்தார். கோஷ் மேற்பார்வையில் பி. எல். ராய் மற்றும் எச். எஸ். வேணு ஒளிப்பதிவு செய்தனர். ஹிராலால் நடனத்தை அமைத்தார். படத்தின் நீளம் 16,835 அடி (5,131 மீ)

வரவேற்பு 
ரோஹினி 5, நவம்பர், 1953 இல் வெளியானது. திரைப்பட வரலாற்றாசிரியர் ரேண்டோர் கையின் கூற்றுப்படி, திரைப்படம் வணிக ரீதியாக வெற்றியடையவில்லை. இருப்பினும், அவர் கதைக்களம், ஒளிப்பதிவு, இயக்கம் மற்றும் நடிகர்களின் நடிப்பைப் பாராட்டினார்.

மேற்கோள்கள் 

1953 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஜி. ராமநாதன் இசையமைத்த திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எஸ். வி. ரங்கராவ் நடித்த திரைப்படங்கள்